**Nawal El Saadawi** (arabisk: نوال السعداوي; født 27. oktober 1931 i Kafr Tahla i Egypt, død 21. mars 2021 i Kairo) var en egyptisk feministisk skribent, aktivist, lege og psykiater.

Liv og virke
------------

### Bakgrunn

Saadawi var den eldste av ni barn. Faren var en offentlig tjenestemann i departementet for utdannelse. Han kjempet mot styret til den egyptiske kongen og hans britiske rådgivere under den egyptiske revolusjonen i 1919. Som et resultat ble han forvist til en liten by i Nildeltaet. Saadawis far var relativt progressiv i de fleste av sine politiske synspunkter og oppfordret datteren til å ta en høyere utdannelse og studere arabiske språk.[]

Begge foreldrene døde i relativt ung alder, slik at Saadawi måtte sørge for sine mange søsken. Hun ble utdannet til lege i 1955 ved Universitetet i Kairo.

### Karriere

Gjennom sin lange medisinske praksis observerte Saadawi ofte kvinners fysiske og psykiske problemer og hun koblet disse problemene opp mot undertrykkende kulturelle praksiser, patriarkalsk og imperialistisk undertrykkelse i et mannsdominert samfunn.[]

Saadawi skrev mange bøker om kvinner i islam, med særlig vekt på praktisering av kjønnslemlestelse i det muslimske samfunnet. Mens Saadawi arbeidet som lege i sin fødeby Kafr Tahla, observerte hun ofte kvinner og deres problemer på landsbygda.[] Etter et forsøk på å beskytte en av hennes kvinnelige pasienter fra vold i hjemmet, ble Saadawi kalt tilbake til Kairo. Saadawi ble deretter ansatt i det egyptiske Helsedepartementet.

Det var i Helsedepartementet at Saadawi møtte sin fremtidige ektemann, som også arbeidet som lege og forfatter, og som hadde vært en politisk fange i 13 år. Saadawi giftet seg med ham i 1964 og ekteparet fikk en sønn og en datter sammen. Saadawi var lenge blitt sett på som kontroversiell og farlig opposisjon til den egyptiske regjeringen, og derfor ble Saadawi satt i fengsel i september 1981, sammen med mange andre som ble ansett som fiender av den egyptiske regjeringen og president Anwar al-Sadat.

Saadawi ble løslatt fra fengsel senere samme år, en måned etter at president al-Sadat ble utsatt for et attentat. Hennes tid i fengselet dannet grunnlaget for hennes senere memoarer, *Mozakerati fi signel Nissa*, som ble publisert i 1983. I 1988, da hennes liv nesten daglig ble truet av fundamentalisitiske islamister og hun var i fare for politisk forfølgelse, ble Saadawi tvunget til å flykte til utlandet.

Saadawi aksepterte da et tilbud om å undervise ved Duke University, ved instituttet for asiatiske og afrikanske språk, i den amerikanske delstaten Nord-Carolina, samt ved University of Washington som ligger i Seattle i Washington. Saadawi hadde siden den gang flere forskjellige verv ved en rekke prestisjetunge høyskoler og universiteter, inkludert universitetet i Kairo, Harvard, Yale University, Columbia, Sorbonne, Georgetown, Florida State University og ved University of California i Berkeley.

I 1996 flyttet Saadawi tilbake til Egypt der hun fortsatte som politisk aktivist.

I ung alder gjennomgikk Saadawi prosessen med kjønnslemlestelse, som er vanlig i noen muslimske samfunn.[] Som voksen skrev hun om og kritiserte denne praksisen. Saadawi mente at både mannlige og kvinnelige barn fortjener beskyttelse mot omskjæring.[] Saadawi var til stede under den egyptiske revolusjonen i 2011 som blant annet førte til at president Hosni Mubarak gikk av etter 30 års styresett.

Saadawi på norsk
----------------

To romaner av Saadawi er oversatt til norsk:

* *Imamens fall: roman*, oversatt fra arabisk av Anne Aabakken (Emilia, 1991)
* *Firdaws: en kvinne på nullpunktet*, oversatt av Bente Christensen. (Tiden, 1984)

Referanser
----------

1. ↑   Munzinger Personen, Munzinger IBA 00000029593, besøkt 9. oktober 2017[Hentet fra Wikidata]
2. ↑   AlKindi, oppført som Nawāl al-Saʿdāwī, General Diamond Catalogue ID 15702[Hentet fra Wikidata]
3. ↑   FemBio-Datenbank, FemBio-ID 8628, besøkt 9. oktober 2017[Hentet fra Wikidata]
4. ↑   Social Networks and Archival Context, SNAC Ark-ID w6h71tjc, besøkt 9. oktober 2017[Hentet fra Wikidata]
5. ↑   The International Who's Who of Women 2006[Hentet fra Wikidata]
6. ↑   www.lemonde.fr[Hentet fra Wikidata]
7. ↑   www.almasryalyoum.com[Hentet fra Wikidata]
8. 1 2   www.nytimes.com, besøkt 23. mars 2021[Hentet fra Wikidata]
9. ↑  Virginia Blain; Isobel Grundy; Patricia Clements (1990) (på en), *The Feminist Companion to Literature in English: Women Writers from the Middle Ages to the Present*, OL2727330W, Wikidata Q18328141
10. ↑   The Feminist Companion to Literature in English, side(r) 340[Hentet fra Wikidata]
11. 1 2  ; *Autorités BnF*; besøksdato: 10. oktober 2015; BNF-ID: 11999798c.
12. ↑   www.afri.ie, besøkt 23. oktober 2016[Hentet fra Wikidata]
13. ↑   www.upress.umn.edu, besøkt 23. oktober 2016[Hentet fra Wikidata]
14. ↑   www.coe.int, besøkt 23. oktober 2016[Hentet fra Wikidata]
15. ↑   web.gencat.cat[Hentet fra Wikidata]
16. ↑   www.bbc.com, besøkt 17. desember 2022[Hentet fra Wikidata]
17. ↑  «Pioneering Egyptian Feminist Nawal El Saadawi Dies Aged 89 | Egyptian Streets» **(engelsk)**. 21. mars 2021. Besøkt 21. mars 2021.

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** Deutsche Biographie **·** Nationalencyklopedin **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NLA **·** NDL **·** NKC **·** ICCU **·** BNE **·** CiNii **·** Munzinger (iba)
 |